Държавен вестник, бр. 74, 2003 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  74
(4) Обменните бюра са длъжни да поставят
на видно място в пунктовете за обмяна на валу-
та информацията по ал. 1—3 на български и на
английски език.
Чл. 19. В края на всеки работен ден обмен-
ните бюра могат да задържат в касата на всеки
отделен пункт левове и чуждестранна валута в
наличност на обща стойност до 20 000 лв.
Чл. 20. При нарушение на разпоредбите на
тази наредба се налагат мерките за въздейст-
вие, предвидени в чл. 17, т. 1, и санкциите по чл.
18, ал. 3, 5 , 6, 7 и 9 от Валутния закон.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. “пункт за обмяна на валута” е всяко поме-
щение, вписано в публичния регистър по реда
на чл. 6, ал. 4, в което обменното бюро осъщест-
вява дейността си;
2. “валутен касиер” е физическо лице, което
извършва сделки с чуждестранна валута в на-
личност от името и за сметка на обменното
бюро.
§ 2. По отношение на дейността на обменни-
те бюра не се прилага разпоредбата на чл. 4,
ал. 3 от Наредба № 4 от 1999 г. за регистриране
и отчитане на продажби в търговските обекти.
§ 3. Българската народна банка и Министер-
ството на финансите периодично (на всеки шест
месеца) обменят помежду си информация, като:
1. Министерството на финансите предоста-
вя на Българската народна банка списък на
регистрираните обменни бюра;
2. Българската народна банка предоставя на
Министерството на финансите списък на лицен-
зираните финансови къщи и обектите, в които
се извършват сделки с валута в наличност.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 4. Подадените до влизане в сила на тази
наредба заявления за регистрация се считат за
заявления по чл. 6, ал. 2 и се разглеждат по реда
на тази наредба.
§ 5. Лицата, на които е издадено удостове-
рение, както и лицата, които са подали заявле-
ния за регистрация по реда на Наредба № 3 от
2002 г. за условията и реда за регистрация и
изискванията към дейността на обменните
бюра (обн., ДВ, бр. 41 от 2002 г.; попр., бр. 64
от 2002 г.; изм. и доп., бр. 80 от 2002 г.) и им е
издадено временно удостоверение за регист-
рация, са длъжни:
1. в 3-дневен срок от влизане в сила на тази
наредба да приведат дейността си в съответст-
вие с изискванията на глава трета;
2. в 3-месечен срок от влизане в сила на тази
наредба да представят в Министерството на
финансите документите по чл. 6, ал. 3, т. 1, 4—12.
§ 6. Лицата, вписани в регистъра на обмен-
ните бюра по реда на Наредба № 3 от 2002 г. за
условията и реда за регистрация и изисквания-
та към дейността на обменните бюра, се впис-
ват служебно в публичния регистър по тази
наредба след представянето на документите по
чл. 6, ал. 3, т. 1, 4—12. В случай на непредставя-
не на тези документи вписване не се извършва,
като издадените удостоверения, временни удос-
товерения и приложения към тях се отнемат и
подлежат на връщане в Министерството на
финансите.
§ 7. Тази наредба отменя Наредба № 3 от 2002 г.
за условията и реда за регистрация и изиск-
ванията към дейността на обменните бюра.
§ 8. Наредбата се издава на основание чл. 3,
ал. 5 от Валутния закон.
Министър: М. Велчев
 Приложение № 1
към чл. 6, ал. 2
ДО
МИНИСТЕРСТВОТО
НА ФИНАНСИТЕ
ЗАЯВЛЕНИЕ
за вписване в публичния регистър на обменните
бюра
от 1. Пълно юридическо наименование ..........................
.....................................................................................................
(фирма и вид на търговеца по съдебна регистрация)
2. Седалище .............................................................................
3. Рег. по ф. дело №................................................................
4. Адрес на управление ........................................................
5. Адрес за кореспонденция ................................................
6. Лица, представляващи търговеца по съдебна регист-
рация:
1. ..........................................................................................
2. ..........................................................................................
и т. н.
7. Лице за контакти ...............................................................
(име, презиме и фамилия,
длъжност, телефон/факс)
8. БУЛСТАТ............................................................................
9. Номер по НДР ...................................................................
10.Открити банкови сметки в страната и в чужбина (но-
мер на сметката, име на банката, банков код):
1. ..........................................................................................
2. ..........................................................................................
и т. н.
11. Адрес и телефон на пунктовете, където ще се извърш-
ва обмяната на валута:
1. ..........................................................................................
2. ..........................................................................................
и т. н.
Моля, управляваният и представляван от мене тър-
говец да бъде вписан в публичния регистър на обменни-
те бюра.
Приложение: ..... броя документи, посочени в чл. 6, ал. 3,
т. 1—12.
Дата ..............................       Заявител ..............................
(подпис и печат)
Забележка. Заявлението се попълва с печатни букви и се
подписва от едноличния търговец или от представлява-
щия юридическото лице съгласно решението за съдебна-
та регистрация и се подпечатва с печата на търговеца.